บตจิ เดอะ ร็อก!

เป็นซีรีส์มังงะญี่ปุ่นสี่ช่องที่เขียนและวาดภาพประกอบโดยอากิ ฮามาจิ ตีพิมพ์ในนิตยสาร *[[มังงะไทม์คิราระแม็กซ์]]* ของสำนักพิมพ์โฮบุนชะตั้งแต่เดือนธันวาคม ค.ศ. 2017 และได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 6 โดยซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ มังงะได้รับการดัดแปลงเป็นซีรีส์อนิเมะโทรทัศน์โดยโคลเวอร์เวิกส์ ออกอากาศตั้งแต่เดือนตุลาคมถึงธันวาคม ค.ศ. 2022 โดยมีการประกาศฤดูกาลที่สองแล้ว

## เรื่องย่อ
**ฮิโตริ โกโต** หรือที่ใคร ๆ ต่างเรียกเธอว่า **"บจจิจัง"** คือเด็กสาวผู้มีอาการประหม่าสังคมอย่างรุนแรงจนแทบจะคุยกับใครไม่ได้ แต่ภายใต้ความขี้อายนั้น เธอมีความฝันอันแรงกล้าที่จะเป็นมือกีตาร์ร็อกชื่อดังและอยากจะมีเพื่อนสนิทกับเขาสักครั้งในชีวิต

วันหนึ่ง เธอได้พบกับ **นิจิกะ อิจิจิ** ที่จู่ ๆ ก็ดึงตัวเธอเข้าไปร่วมวง **"วงสายรัด"** ที่เพิ่งก่อตั้งขึ้นมาอย่างไม่ทันตั้งตัว และนั่นคือจุดเริ่มต้นของการก้าวข้ามกำแพงในใจเพื่อมุ่งสู่เส้นทางสายดนตรีที่เธอใฝ่ฝัน

## ตัวละคร
### วงสายรัด
 เป็นวงดนตรีหลักของเรื่อง มีฐานที่ STARRY ไลฟ์เฮาส์ในชิมาคิตาซาวะ นามสกุลของสมาชิกวงผูกมัดอ้างอิงมาจากนามสกุลของสมาชิกวงเอเชียนกังฟูเจเนเรชัน วงเจร็อกในชีวิตจริง รวมถึงอ้างอิงบทบาทในวงดนตรีด้วย (ยกตัวอย่างเช่น *ยามาดะ* ที่เล่นเบสในทั้งสองวง)

; / 
:
:เกิดวันที่ 21 กุมภาพันธ์ ส่วนสูง 156 ซม. น้ำหนัก 50 กก. กรุ๊ปเลือด B 
:ตัวละครหลักของเรื่อง เธอใช้กีตาร์ไฟฟ้า Gibson Les Paul Custom 1968 Reissue สี Ebony โดยเล่นในตำแหน่ง Lead Guitar
:ด้วยความที่เธอฝึกมาไม่ต่ำกว่า 3 ปี แน่นอนว่าฝีมือถือไม่ธรรมดาตั้งแต่ ตีคอร์ด โซโล่ Pinched Harmonic Speed Picking Sweep Picking ด้วยฝีมือที่ไม่ธรรมดาขนาดนี้แต่กลับกัน เธอเป็นคนขี้อายมาก ไม่ค่อยมั่นใจในตนเอง และไม่มีเพื่อนแม้กระทั่งมาร่วมวง เธออัปโหลดวิดีโอตัวเองเล่นกีตาร์ลงบนโลกออนไลน์ โดยใช้ชื่อ Guitar Hero จนกระทั่งวันหนึ่ง ในขณะที่เธอนั่งซึมอยู่ที่สนามเด็กเล่นนั้น เธอก็ถูกนิจิกะชวนเข้าวง และกลายเป็นมือกีตาร์นำตั้งแต่นั้น เนื่องจากเธอมีนิสัยขี้อาย และคุยกับใครไม่เก่ง ทำให้เธอมักชอบมีรีแอคชันเวอร์ ๆ ออกมาตลอดทั้งเรื่อง กับแต่งเพลงออกเศร้า ๆ ลักษณะเฉพาะคือ สวมเสื้อวอร์ม ผมสีชมพู นัยน์ตาสีอควา รัดผมด้วยยางรัดผมคล้ายลูกบาศก์แก้วสีฟ้าและเหลือง

;
:
:เกิดวันที่ 29 พฤษภาคม ส่วนสูง 154 ซม. น้ำหนัก 48 กก. กรุ๊ปเลือด A
:เธอใช้กลองชุด TAMA Imperialstar 22" Vintage Red สแนร์ PEARL – CS1450 Chad Smith Signature Snare โดยเล่นในตำแหน่ง มือกลอง พี่สาวของเธอเป็นเจ้าของไลฟ์เฮาส์ที่วงของเธอมักจะแสดง เป็นคนมั่นใจในตนเอง และอยากพิสูจน์ให้พี่สาวเห็นว่าตนสามารถตั้งวงดนตรีได้ มักคอยตบมุขเรียวตลอด เธอทำงานตั้งแต่เด็ก เนื่องจากพวกเขาสูญเสียแม่ไปตั้งแต่อายุยังน้อยและพ่อของพวกเขาก็หายตัวไปทำให้เธอค่อนข้างเป็นคนขยัน เธอใจดีเป็นมิตร และเข้ากับคนง่าย เป็นคนแรกที่รู้ว่าบจจิคือกีตาร์ฮีโร่ ลักษณะเฉพาะคือ ผมสีเหลือง มัดหางม้า มีหงอนผมทรงสามเหลี่ยม ที่สำคัญไม่ว่าเธอจะไปไหนเธอจะติดโบว์สีแดงคู่ใจไว้ตลอด

;
:
:เกิดวันที่ 18 กันยายน ส่วนสูง 163 ซม. น้ำหนัก 50 กก. กรุ๊ปเลือด AB  
:เธอใช้เบส Fender Standard Precision Bass สี Olympic White และในตำแหน่ง 
:(มือเบส/นักร้องประสาน) เธอมีฝีมือที่ไม่ทำธรรมดาถึงแม้เบสไลน์ที่ธรรมดาเธอสามารถเพิ่มลูกเล่นให้เบสไลน์นั้นฟังออกมาดูยากและน่าสนใจ และเทคนิคการ SLAP BASS เราจะเห็นเธอสแลปเบสในตอนที่ 12 ชื่อตอน รุ่งเช้ามาถึงเธอ ในเพลง if could be a constellation (星座になれたら) และในท้ายเรื่องที่ได้ลองเบสในร้านเครื่องดนตรี เธอเป็นคนแต่งเพลงให้กับวง มีนิสัยสุขุม แต่ชอบเล่นมุขในบางครั้ง บ้านของเธอเรียกได้ว่ามีฐานะรวยมากแต่เงินผลาญไปกับซีดีเพลงและกีตาร์ทำให้เธอไม่ค่อยมีเงินกินข้าว ถึงขนาดหาใบไม้กิน ชอบยืมเงินบจจิประจำจนนิจิกะต้องคอยมาห้ามทุกที จนถูกลงโทษให้อดข้าวตลอด และมักสรรหาวิธีหาเงินแบบแปลกๆทุกครั้ง ถึงขนาดเกือบคิดจะเอาร่างกายบจจิไปหาตังค์ก็มี ลักษณะเฉพาะคือ ผมสั้นหยิกสีน้ำเงิน ติดกิ๊ปสีดำ 2 ตัวไว้ที่ด้านขวา มีไฝใต้ตาด้านซ้าย และนัยน์ตาสีเหลือง

;
:
:เกิดวันที่ 21 เมษายน ส่วนสูง 158 ซม. น้ำหนัก 44 กก. กรุ๊ปเลือด A
:เธอใช้กีตาร์ไฟฟ้า Gibson Les Paul Junior DC 1959 สี Pelham Blue โดยเล่นในตำแหน่ง (นักร้องนำ/Rythms Guitar)
:เธออยู่โรงเรียนเดียวกันกับบจจิ เป็นคนร่าเริง อัธยาศัยดี และมีเพื่อนรอบข้างอยู่ตลอด อันเป็นขั้วตรงข้ามของบจจิ เธอเล่นกีตาร์ไม่ได้ เลยโกหกว่าจะลาออกจากวง จนกระทั่งไปเจอบจจิที่อยากชวนเข้าวงแต่ไม่กล้า และแอบตามเธอไปที่ใต้บันได จนได้รู้จักกัน หลังได้กลับเข้าวง (จากการถูกนิจิกะจับได้) เธอก็ได้บจจิเป็นคนสอนเล่นกีตาร์ให้ จนเธอสามารถเล่นกีตาร์เป็น สนิทกับบจจิ เข้าขั้นตัวติดกัน และค่อนข้างชื่นชอบเรียว จากการที่เรียวเคยเล่นเบส
:บนเวที ลักษณะเฉพาะคือ ผมสีแดง มัดผมไว้ด้านขวา นัยน์ตาสีเหลือง

### ซิกแฮก
วงแนว **Psychedelic Rock** (ไซเคเดลิกร็อก) ขาประจำแห่งไลฟ์เฮาส์ Folt ย่านชินจูกุ (ข้อมูลส่วนใหญ่มาจากภาคแยก)

;
:
:เกิดวันที่ 28 กันยายน ส่วนสูง 158 ซม. น้ำหนัก 43 กก. อายุ 25
:เธอใช้เบส Yamaha TRB1004J in Natural Satin เธอตั้งชื่อมันว่า **"Shuten-dōji EX"** โดยเล่นในตำแหน่ง นักร้องและมือเบส
:ตัวละครหลักของภาคแยก เธอเป็นคนทีเมาอยู่ตลอดเวลา เวลาไลฟ์จบเธอมักจะทำลายข้าวของตลอดทำให้เงินที่ได้จ่ายไปกับค่าซ่อมตลอดและชอบโดนชิมะบ่นประจำ เป็นยัยขี้เมาประจำเรื่องที่หมดเงินไปกับเหล้า โดยเฉพาะเหล้ากล่องยี่ห้อ "โอนิโคโรชิ" (Onikoroshi) อาศัยอยู่ในอพาร์ตเมนต์เก่าๆ เธอชอบไปอ่าบน้ำบ้านคนอื่นและชอบหาวิธีกินโดยไม่ต้องจ่ายเงิน คิคุริเคยเป็นรุ่นน้องสมัยมหาวิทยาลัยของเซกะ (พี่สาวนิจิกะ) เธอรู้สึกเอ็นดูและถูกชะตากับบจจิจังเป็นพิเศษ เพราะในวัยเด็กเธอก็เคยเป็นคนเก็บตัวและไม่มีเพื่อนเหมือนกัน
:ลักษณะเฉพาะคือ ผมยาวสีชมพูอมม่วงถักเปียข้าง มัดด้วยริบบิ้นสีน้ำตาลเข้ม นัยน์ตาสีม่วงอมชมพู

;
:
:เกิดวันที่ 1 มกราคม ส่วนสูง 167 ซม. น้ำหนัก 52 กก. อายุ 21
:เธอใช้กีตาร์ไฟฟ้า FGN Odyssey JOS2CLG สี candy apple red โดยเล่นในตำแหน่ง นักกีตาร์
:ที่เดิมทีมาจากประเทศอังกฤษ เธอเดินทางมาญี่ปุ่นโดยมีจุดประสงค์เพื่อไปร่วมงานคอมิเกะและอยากจะเป็นสมาชิกวงดนตรีที่คัฟเวอร์เพลงอนิเมะ บ้านรวย แต่เป็นโอตะคุที่ชอบใช้เงินไปกับสินค้าอนิเมะต่างๆจนหมดตัว เธอเป็นนักเขียนโดจินชิและนักคอสเพลย์ ใช้นามแฝงว่า **ซุชิซามูไร** มีโอชิเป็น **โอโตกิ อารุโตะ** ที่เป็น Vtuber และ **เอเรนะ** จากคาเฟ่บันนี่เมดหางกระต่าย
:ลักษณะเฉพาะคือ ผมยาวสีเหลืองสดใส ดวงตาสีฟ้าเหมือนสียีนส์

;
:
:เกิดวันที่ 15 พฤษภาคม ส่วนสูง 163 ซม. น้ำหนัก 50 กก. อายุ 25
:เธอใช้กล้อง Tama Imperialstar 5 piece Blue Hairline โดยเล่นในตำแหน่ง มือกลอง
:เป็นคนเอาการเอางานเยือกเย็นและจริงใจ เธอเป็นคนตื่นเช้า งานอดิเรกของเธอคือออกมาเดินเล่นยามเช้าชอบทำอาหารเองและชอบกินข้าวสวยเป็นที่สุด เธอเชื่อเรื่องดูดวง เวลาเธอโกรธเธอมักจะมาลงกลองเสมอ เธอมักจะโกรธเวลาใคร (โดยเฉพาะ ฮิโรอิ) สร้างปัญหาให้กับวงอยู่เสมอ เวลาที่ฮิโรอิเมาจนหลงทางเธอก็เป็นคนไปรับ
:ลักษณะเฉพาะคือ ผมสั้นสีดำ ดวงตาสีแดง

## สื่อ
### มังงะ
*บตจิ เดอะ ร็อก!* เขียนและวาดภาพประกอบโดยอากิ ฮามาจิ  มังงะได้รับการตีพิมพ์ในนิตยสาร *[[มังงะไทม์คิตาระแม็กซ์|มังงะไทม์คิราระแม็กซ์]]* ของสำนักพิมพ์โฮบุนชะ ในวันที่ 19 ธันวาคม ค.ศ. 2017 ในฐานะผลงานรับเชิญ การตีพิมพ์ซีรีส์แบบเต็มเริ่มต้นในนิตยสารฉบับเดียวกันในวันที่ 19 มีนาคม ค.ศ. 2018

มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 20 มีนาคม ค.ศ. 2024

### อนิเมะ
มังงะได้รับการดัดแปลงเป็นซีรีส์อนิเมะโทรทัศน์โดยโคลเวอร์เวิกส์ โดยถูกประกาศในวันที่ 18 กุมภาพันธ์ ค.ศ. 2021 กำกับโดย Keiichirō Saitō เขียนบทซีรีส์โดย Erika Yoshida และออกแบบตัวละครโดย Kerorira โดยซีรีส์อนิเมะออกอากาศตั้งแต่วันที่ 9 ตุลาคมถึงวันที่ 24 ธันวาคม ค.ศ. 2022 ทาง Tokyo MX และเครือข่ายอื่น ๆ 

## อ้างอิง

## แหล่งข้อมูลอื่น
*  
* อนิเมะ''บตจิ เดอะ ร็อก!'' ที่เอไอเอสเพลย์
* อนิเมะ ''บตจิ เดอะ ร็อก!'' ที่ปีลีปีลี
* อนิเมะ 
* 


หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2565
หมวดหมู่:โคลเวอร์เวิกส์
หมวดหมู่:ฟีนิกซ์ (สำนักพิมพ์)
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:อะนิเพล็กซ์